van katlijne weduwe arnts wilen
uuter helcht
Het sijn comen in rechte inde banck voir meyer ende scepen van loven
katline uuter helcht wedewe arnts wilen uuter helcht in deen zijde ende
maghtelden wedewe gheerts wilen consmans de welke gheert ovmids
vonisse van scepen brieven van loven beleidt was tot den goede yden cons
mans sijnre moeyen in dander zijde van drien vierdelen lands gelege
te rotselair opt hofacker tusschen de goede arnts vande dorpe in deen zijde
ende janes opden berch in dand zijde jan woyts opte derde zijde ende
shen strate opte vierde zijde dair de voirs katline een aensprake dede ten
voirs maghtelden wairt ende hoen beleide vande voirs goeden Seggede
dat de selve arnt wilen hoir man ter tijt dat hij leefde en sij de voirs
goede te same gecrege hadden in geheelen stoele jege den voirs gheerde
wilen consman dwelc sij boet te thoene ende met den mynsten seyde
voirt dat de voirs wilen arnt hoir man en sij de voirscr goede gehadt
beseten ende gehoude hadden ov xxx jae ende daghe als hoir wittige
erve en dat de selve arnt hoir man dair uut gestorve wae als uut
sijne wittige erve en dat sij nae sijn doet inde voirs goede wair
blive sittede als een tochtersse als sij noch dade vander eenre helcht
vande voirs goede ende vand ande helcht als een eerfwijf en alle de
voirs pointen boet de voirs katline te thoene ende met den mynsten
dair sij inden rechte mede liden mochte ende seide en hoepte soe wair
sij dese pointen gethoene conste dat sij inde voirs goede blive soude en
sculdich wair te bliven nae den rechte ende dies points genoeghde hoir
wail svonisse Seyde voirtmeer oft hoir dit yet te nauwe wae soe
boet sij dair toe te doen hoir behout met alsulker hulpen alse sij dair toe
bedorfte en met alsulken woirden als sij dat sculdich wae te doen op
dat de scepene wijsden en seyde voir al dat sij inde voirs goede bliven
soude Op welc aensprake de voirs maghtelt hoir verantwerde met
hoen gelevden voirspreke ende seide dat yde consmans die hoen man den
brief bekent hadde dese voirs goede besat als hoir erve en hoir toecome
waen van hoen vader ende moeder en ter wilen dat sij den brieff bekede
der selver goede crechtich ende mechtich was en dat dat wair was
dat boet sij te thoenen en met den mynsten hoepte en seide want
de voirs katline nyewerens geloden en hadde te thoene dat sij tot
desen goede come wae voir meyer en scepen van loven daerdat t